
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" № 6,  тел: (+359 2)   9401 444, факс: (+359 2) 9401 595 



Р Е Ш Е Н И Е 
№  РП - 841 - 19 - 054

Днес, на 20.11.2019г., Комисията за противодействие на корупцията и за отнемане на незаконно придобитото имущество /КПКОНПИ/ в състав:

Заместник - председател: Антон Славчев
Член: Антоанета Цонкова
Член: Пламен Йоцов
Член: Силвия Къдрева

У С Т А Н О В И:

	Производството е по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ) и е образувано въз основа на сигнал с рег. № ЦУ 01/С-841/31.10.2019 г. по описа на КПКОНПИ. 
	Сигналът е подаден срещу М. А. – кмет на с. Г., Община К., Област Д.
	В сигнала се излагат твърдения, че съпругата на М. А. – Ш. А. А. е участвала в търг, обявен от Община К. и е закупила недвижими имоти в с. Г. Твърди се, че Ш. А. има сключени договори за наем в периода 2016 – 2018г. с Община К. за земеделска земя /ниви, друга селскостопанска територия, лозя, неидентифицирана собственост, пустеещи и необработваеми земи или полски пътища/ и/или пасища от общинския поземлен фонд.
	Към сигнала не са приложени доказателства. 
	Служебно КПУКИ е събрала Протокол № 0820800001 на Общинската избирателна комисия за избиране на кмет на кметство Г., Община К., Област Д., административен район 08214043 от 27.10.2015г. и справка от НБД „Население“.

От събраните в хода на административното производство доказателства Комисията за противодействие на корупцията и за отнемане на незаконно придобитото имущество установи следното от фактическа страна:

Сигналът е подаден от лице с посочени три имена, ЕГН, пощенски и електронен адрес, телефон и е подписан.
	Видно от Протокол № 0820800001 от 27.10.2015г. на Общинската избирателна комисия за избиране на кмет на кметство на кметство Г., Община К., Област Д., административен район 08214043, М. Ю. А. е избран за кмет на кметство Г., Община К., Област Д. за мандат 2015-2019г.


При така установената фактическа обстановка, Комисията за противодействие на корупцията и за отнемане на незаконно придобитото имущество стигна до следните правни изводи:

Предпоставките за започване на производството за установяване на конфликт на интереси са уредени в чл. 47, ал. 1 и чл. 48, ал. 1 от ЗПКОНПИ – сигналът се подава в писмена форма и съдържа: три имена, единен граждански номер, адрес, телефон, факс и електронен адрес, дата на подаване на сигнала и подпис на подателя; имената на лицето, срещу което се подава сигнала и заеманата от него висша публична длъжност; данни за твърдяно нарушение на ЗПКОНПИ, като място и период на извършване на нарушението и описание на деянието, както и позоваване на документи или други източници, които съдържат информация, подкрепяща изложеното в сигнала. При наличието на посочените предпоставки Комисията е длъжна да започне, проведе и приключи производство, спазвайки принципа на служебното начало, съгласно чл. 9 от АПК. При липсата на предвидените в закона условия производството следва да се прекрати. 
М. Ю. А., като кмет на кметство Г., Община К., Област Д., не е лице, заемащо висша публична длъжност и не попада в приложното поле на чл. 6, ал. 1, т. 1-50 от ЗПКОНПИ. Същият е лице по §2, ал. 1, т. 5 от Допълнителните разпоредби на ЗПКОНПИ. 
Наличието на лице, заемащо висша публична длъжност, е съществена материалноправна предпоставка за провеждане на производството пред Комисията за противодействие на корупцията и за отнемане на незаконно придобитото имущество, за която тя следи служебно. Липсата на тази предпоставка - субект или лице, заемащо висша публична длъжност, срещу което да се проведе административното производство, се явява пречка за разглеждане на сигнала и е основание за прекратяване на производството и изпращане на сигнала по компетентност на органа по избора или назначаването, на основание чл. 47, ал. 5 от ЗПКОНПИ. 
На основание §2, ал. 8 от ДР на ЗПКОНПИ, установяването на конфликт на интереси за кметовете на кметства се извършва от постоянната комисия за конфликт на интереси на съответния общински съвет, като за кмета на кметство с. Г., такава  се явява Постоянната комисия за конфликт на интереси в Общински съвет К.. 

Предвид гореизложеното, на основание чл. 27, ал. 2 от АПК, във вр. с чл.6, ал.1 и чл. 47, ал. 5, във връзка с §2, ал. 1, т. 5 и ал.8 от Закона за противодействие на корупцията и за отнемане на незаконно придобитото имущество,
Комисията за противодействие на корупцията и за отнемане на незаконно придобитото имущество,





Р Е Ш И:
	
	ПРЕКРАТЯВА производството по сигнал с рег. № ЦУ 01/С-841/31.10.2019 г. на КПКОНПИ против М. Ю. А., ЕГН: *** -  кмет на кметство Г., Община К., Област Д. за мандат 2015-2019г.

	ПРЕПРАЩА сигнал с рег. № ЦУ 01/С-841/31.10.2019г. на КПКОНПИ по компетентност на Постоянната комисия за конфликт на интереси Общински съвет  К. за предприемане на необходимите действия. След приключване на проверката, председателят на Постоянната комисия за конфликт на интереси в Общински съвет  К. следва да уведоми КПКОНПИ за резултатите от същата.
		
           Препис от решението, да се изпрати на Окръжна прокуратура – Д., с оглед преценка за реализиране на правомощията по чл. 76, ал. 2 от ЗПКОНПИ.
	
	С РЕШЕНИЕТО ДА БЪДЕ ЗАПОЗНАТА дирекция „Противодействие на корупцията“.



	КОМИСИЯ:

Заместник - председател:………………/Антон Славчев/

Член:………………………………../Антоанета Цонкова/

Член:…………………...……………....…/Пламен Йоцов/

Член:…………………………………..../Силвия Къдрева/

